  Анжелика Тихонова корреспондент Удмуртиын Эгра – Красногорск сюреслэсь ньыль люкетсэ тупатъязы. «Кышкыттэм но ӟечлыко автомобиль сюресъёс» йӧскалык ӵектос улсын выльдэм сюрес оглом 11,3 иськем кыстӥське. Со сярысь ӵектослэн улосвыл офисэзлэн пресс-службаез ивортӥз. Кыкез тупатъям люкетъёс Эгра ёросын интыяськемын, эшшо кыкез – Красногорск ёросын Тупатъян ужъёс улсын сюрес урдсысь будосъёсты утялтӥзы, ву кошкон гумыосты сузязы но тупатӥзы. Сюрес вылысь вужмем сӥзэ куштыса, асфальтобетон суретлэсь ӵошкытатӥсь сӥ лэсьтӥзы, собере кык сӥен асфальтобетон вӧлдӥзы. Озьы ик сюрес дуръёсты юнматӥзы. Мерлыко транспортэн ветлӥсьёс понна дугдылон интыосты но кожон интыосты выльдӥзы, выль автопавильонъёс пуктӥзы. Сюресэз, кызьы чакламын вал, Спортъя XXIX элькун гужем гурт шудонъёс кутскытозь вуттӥзы. Ӵошатсконъёс туэ 12-15 гудырикошконэ Красногорск черкогуртын ортчозы, коронавирус югдурен сэрен радлыказы кӧня ке воштонъёс пыртӥззы.  Тодэ вайытом, кемалась ик ӧвӧл сюресчиос Глазкар - Яр - Пудем сюреслэсь люкетсэ вуттӥзы.  Тегъёс: Эгра Удмуртия гуртшудонъёс сюресъёс тупатъянужъёс Красногорск 100ар  